C 263/26
BG
Официален вестник на Европейския съюз
8.7.2022 г.
Обозначението на произхода с помощта на маркиращите ленти се допълва от поставянето на казеинова плочка с надпис „Grana Padano“, годината на производство и буквено-цифров код, който по недвусмислен начин идентифицира всяка пита сирене.
Сиренето „Grana Padano“, което е узрявало в продължение на не по-малко от 20 месеца след поставянето му във форми в района на производство и притежава всички посочени по-долу качества, може да бъде обозначено с „RISERVA“ [резерва]: — класифицирано като „scelto sperlato“ [„удостоверено отлично качество“]; — сирене с видими зърна и текстура, която ясно се отделя на люспи по радиални пукнатини; — равномерен бял или сламеножълт цвят; — липса на необичайни миризми; — ароматен и деликатен вкус.
Принадлежността към категорията „Grana Padano“ RISERVA се обозначава с втори знак, отпечатан с топъл печат върху страничната стена на питите по искане на производителите по същия начин като предвидения за полагането на означението ЗНП.
Посоченият знак представлява изображение на кръг, разделен напречно в центъра от голяма лента, ограничена от успоредни горни и долни линии; думата „RISERVA“ с главни букви е изписана в центъра на тази лента.
Думата „OLTRE“ с главни букви и числото „20“ са изписани в горния полукръг, а думата „MESI“ с главни букви е изписана в долния полукръг [което означава „повече от 20 месеца“].
Сиренето, пакетирано от оторизирани опаковчици, трябва да носи знака „Grana Padano“ върху опаковката.
Когато са отпечатани върху опаковката, характеристиките на официалния знак, доказващ, че продуктът отговаря на критериите за използване на защитеното наименование за произход „Grana Padano“, както е описано в началото на настоящата точка 3.6, са малко по-различни, тъй като буквите „G“ и „P“ липсват от горния и долния ъгъл на ромба.
Това е показано на фон с цвят Pantone 109 C, в същата форма като черния компонент на дизайна, но в малко по-голям формат.
Параметрите за възпроизвеждане на знака върху опаковката са следните: